钦定古今图书集成/明伦汇编/闺媛典/第046卷 > 吴永年妻何氏〈永年姊吴氏〉
## 钦定古今图书集成/明伦汇编/闺媛典/第046卷 > 吴永年妻何氏〈永年姊吴氏〉

按《宋史列女传》：“何氏，吴人，吴永年妻也。建炎四年春，
金兵道三吴，官兵遁去，城中人死者五十馀万。永年
与其姊及其妻何奉母而逃，母老，待挟持而行，卒为
贼所得，将絷其姊及何，何绐谓贼曰：‘诸君何不武耶？
妇人东西惟命尔’。贼信之，行次水滨，谓其夫曰：‘我不
负君’。遂投于河。其姊继之。”